14.7.2009 Jurnalul Oficial al Uniunii Europene L 181/53 DECIZIA COMISIEI din 8 iulie 2009 de acordare a unei derogări pentru activitățile de explorare și de exploatare a petrolului şi gazelor din Țările de Jos de la aplicarea Directivei 2004/17/CE a Parlamentului European și a Consiliului de coordonare a procedurilor de atribuire a contractelor de achiziții în sectoarele apei, energiei, transporturilor și serviciilor poştale [notificată cu numărul C(2009) 5381] (Numai textul în limba olandeză este autentic) (Text cu relevanță pentru SEE) (2009/546/CE) COMISIA COMUNITATILOR EUROPENE, având în vedere Tratatul de instituire a Comunității Europene, având în vedere Directiva 2004/17/CE a Parlamentului European și a Consiliului din 31 martie 2004 de coordonare a procedurilor de atribuire a contractelor de achiziții în sectoarele apei, energiei, transporturilor şi serviciilor poştale (!), în special articolul 30 alineatele (5) și (6), având în vederea cererea prezentată prin e-mail de Nederlandse Aardolie Maatschappij B.V. (denumită în continuare „NAM”) la 26 februarie 2009, după consultarea Comitetului consultativ pentru contracte de achiziții publice, întrucât: I. INFORMAŢII CONCRETE (1) În temeiul Deciziei 93/676/CEE a Comisiei (2), entitățile contractante care se ocupă cu explorarea sau extracția de petrol și gaze în Țările de Jos erau autorizate să aplice un sistem alternativ în locul normelor obişnuite prevăzute de directiva în vigoare la momentul respectiv. Sistemul alternativ implica anumite obligații statistice, precum şi obligația de a respecta principiile de nediscriminare şi concurențiale pentru atribuirea de contracte de livrare de bunuri, lucrări sau servicii, în special în ceea ce priveşte informațiile pe care entitatea contractantă le pune la dispoziţie operatorilor economici cu privire la intențiile sale de atribuire a contractelor. Efectele deciziei menționate au fost menținute fără a se aduce atingere dispozițiilor articolului 30 din Directiva 2004/17/CE în cadrul articolului 27 în momentul în care aceasta a înlocuit directiva precedentă. () JO L 134, 30.4.2004, p. 1. (?) Decizia 93/676/CE a Comisiei din 10 decembrie 1993 de stabilire a faptului că exploatarea zonelor geografice în scopul explorării și extracției de petrol sau gaze nu constituie în Țările de Jos o activitate definită la articolul 2 alineatul (2) litera (b) punctul (i) din Directiva 90/531/CEE a Consiliului şi că nu trebuie să se considere că entitățile care desfăşoară o astfel de activitate în Țările de Jos funcţionează având drepturi speciale sau exclusive în sensul articolului 2 alineatul (3) litera (b) din directiva menționată (JO L 316, 17.12.1993, p. 41). (2) La 26 februarie 2009, NAM a transmis Comisiei, prin e- mail, o solicitare în temeiul articolului 30 alineatul (5) din Directiva  2004/17/CE. În conformitate cu articolul 30 alineatul (5) primul paragraf, Comisia a informat autoritățile din Țările de Jos printr-o scrisoare datată 5 martie 2009 la care acestea au răspuns prin e- mail la 26 martie 2009. Printr-un e-mail datat 9 martie 2009, Comisia a solicitat, de asemenea, informații supli- mentare din partea NAM, informații care au fost transmise de aceasta prin e-mail la 23 martie 2009. (3)  Solicitarea depusă de NAM are ca obiect activitățile de explorare și de exploatare a petrolului și gazelor în Țările de Jos. În conformitate cu deciziile precedente ale Comisiei privind fuziunile (*), în cadrul solicitării au fost descrise trei activități distincte la care participă NAM, şi anume: (a) activități de explorare a petrolului și gazelor naturale; (b) producția de petrol; şi (c) producţia de gaze naturale. În conformitate cu deciziile sus-menționate ale Comisiei, în sensul prezentei decizii prin „producţie” se înțelege, de asemenea, „dezvoltare”, și anume instalarea infrastructurii adecvate pentru producția viitoare (platforme petroliere, conducte, terminale etc.). IL CADRUL LEGAL (4) Articolul 30 din Directiva 2004/17/CE prevede că nu fac obiectul respectivei directive contractele destinate să permită desfăşurarea unei activități care intră sub incidența Directivei 2004/17/CE în cazul în care, în statul membru în care se desfăşoară, activitatea este expusă direct concurenței pe piețe la care accesul nu () A se vedea, în special, Decizia 2004/284/CE a Comisiei din 29 septembrie 1999 privind declararea unei concentrări ca fiind compatibilă cu piața comună şi cu Acordul SEE (Cazul IV/M.1383 — Exxon/Mobil) și deciziile ulterioare, inter alia, Decizia Comisiei din 3 mai 2007 privind declararea unei concentrări ca fiind compatibilă cu piața comună (Cazul COMP/M.4545 — STATOIL/HYDRO) în conformitate cu Regulamentul (CEE) nr. 139/2004 al Consiliului.